ming030890/wiki-yue-high-quality huggingface dataset:
錦繡年華

錦繡年華 (1951年電影)，香港一齣粵語長片，珠璣導演，白燕、張活游主演。
錦繡年華 (1956年電影)，（These Wilder Years），美國一齣西片，羅伊羅蘭德（Roy Rowland）導演，占士格尼、芭芭拉史丹域主演。
錦繡年華 (1963年電影)，香港一齣粵語長片，莫康時導演，張英才、林鳳主演。
錦繡年華 (綜藝節目)，台灣電視1975年開播嘅綜藝節目。
錦繡年華 (1988年電影)（Promised Land），美國一齣西片，Michael Hoffman導演，Jason Gedrick、Kiefer Sutherland主演。
錦繡年華 (1995年電視劇)，韓國一齣電視劇，共23集，蔡琳、金浩鎮、金智秀主演。
錦繡年華 (2017年電視劇)，中國大陸一齣40集嘅電視劇，張曉光導演，唐曾、鞏崢主演。
孫道弘

孫道弘係香港親中派政治人物兼批發及零售界人士，新民黨員，灣仔區委任區議員，老豆係中港照相老闆孫大倫。

選舉經歷
喺2021年9月，佢當選成為香港特别行政區選舉委員會批發及零售界委員。
張煒生

張煒生，香港親中派政治人物兼中醫界人士。

選舉經歷
喺2011年香港選舉委員會選舉入面，佢攞到769票。
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會中醫界委員。之後佢喺李家超無提政綱嘅情況下，有份提名李家超參與2022年香港行政長官選舉。
周叔英

周叔英係香港親中派政治人物兼中醫界人士。

選舉經歷
喺2011年香港選舉委員會選舉入面，佢攞到734票。
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
喺2021年9月，佢經指定團體提名(港區世界中聯理事協會)成為香港特别行政區選舉委員會中醫界委員。
葉樹榮

葉樹榮，香港生意人，有香港玩具大王之稱。彩星集團旗下公司嘅董事。

早年經歷
佢早年喺麗澤中學畢業。

個人興趣
佢喺接受麗澤中學校內刊物訪問嘅時候，提到自己私下鍾意攝影。

爭議
佢曾經報稱自己係亞洲知識管理學院榮譽院長，但有線新聞喺2019年報道，亞洲知識管理學院其實係野雞大學，比錢就有得攞佢哋唔同嘅頭銜。
香港作家聯會

香港作家聯會（香港作聯，英文：Hong Kong Writers），係一個由香港作家、文學研究人士同報刊編輯設立嘅親中派非牟利組織，1988年1月成立，當時叫做「香港作家聯誼會」。創會會員包括曾敏之、周蜜蜜、潘明珠、潘金英等人，另外其他主要人物有劉以鬯。
佢哋喺政治上係親中派嘅組織，曾經舉辦慶祝一啲中國國慶嘅活動，另外亦主張香港作家前往大灣區發展。
佢曾經參與公開聯署支持北京未經諮詢或香港人同意，強行訂立嘅《港版國安法》。
一生交給黨

《一生交給黨》係一套2024年上映嘅中國紅色主旋律（愛國）電影，由曾羽編劇，陶明喜執導，王超偉、鮮青洋、莫小奇、楊駿、何梓銘等主演。
呢套戲上映嘅時候票房慘淡，有網民就揶揄，話中國共產黨近1億黨員都唔願意出錢買飛睇。
菅義偉

菅義偉（粵拼：gaan1 ji6 wai5，菅 義偉（すが よしひで , 菅 義偉?），1948年12月6號—）係日本政治人，2020年到2021年任內閣總理大臣、自由民主黨總裁、內閣官房長官、北朝鮮綁架問題擔當大臣，做過總務大臣同郵政民營化擔當大臣。

生平
菅義偉喺1948年出世，屋企係出身秋田縣嘅農家。喺佢高中畢業之後，菅義偉覺得自己冇可能考到同家姐一樣咁好嘅學校，於是決定去東京打工。佢最初喺紙箱工廠打工，但係佢好快就發覺呢種生活同喺鄉下嘅差唔多，於是做咗一陣就冇再做落去。後嚟佢每日返兩份工，朝早響築地市場度做，夜晚又喺新宿嘅餐廳打工，如是者做咗兩年嘢之後，菅義偉儲咗啲錢，考入咗法政大學法學部政治學系半工讀，揀入法政大學嘅原因係因為呢度學費平過其他私立大學。到佢畢業之後，佢去咗建電設備度打工，但係佢個心都係想向政治方面發展。
到1975年，佢經法政大學嘅就業諮詢，識咗一樣係法政大學舊生嘅前眾議院議長中村梅吉，中村嘅秘書再介紹佢去到眾議院議員小此木彥三郎，自此佢就成為小此木嘅秘書。
1987年，菅義偉第一次去選橫濱市議員，但最初唔被睇好，但係佢堅持逐家逐戶去「洗樓」拜訪，結果贏咗。由於佢喺做秘書嗰陣累積到唔少人脈，加上橫濱前市長高秀秀信任內，成日搵問佢有關任用人事上嘅意見，令佢畀人叫做「橫濱影子市長」。
1996年，菅義偉第一次參加國政選舉，喺自己嘅地頭神奈川縣第二區出選，最後贏咗。入到國會之後，菅義偉拜小此木嘅朋友梶山靜六為師（當時小此木已經過身），亦都跟梶山加入黨內派系平成研究會。
1998年，平成研嘅會長小淵惠三想出嚟選自民黨總裁，但係同派系嘅梶山都想選，最後梶山退出平成研究會，菅義偉亦都跟住一齊退出。後來佢改為加入宏池會，喺2000年「加藤之亂」嗰陣，佢冇支持同派系嘅加藤紘一，喺呢件事之後，宏池會分裂成兩派，菅義偉就加入反加藤嘅堀內派。到2009年之後，菅義偉就冇再入其他派系。
2006年，當時安倍晉三第一次任相，菅義偉亦都第一次入閣，擔任總務大臣，後來安倍只係做咗一年左右就因為健康理由辭職，菅義偉亦都冇得再做。
2012年，自民黨打低咗民主黨，重奪政權，安倍揀返菅義偉入閣做內閣官房長官，安倍同菅義偉喺政治上嘅關係好緊密，好多人形容菅義偉係安倍晉三喺政治上嘅老婆。而喺菅義偉做內閣官房長官嘅期間，從來未失過言，畀外界叫做「安定之菅氏」。
2019年4月1號，嗰時係內閣官房長官嘅佢宣佈新年號係「令和」，之後佢就多咗個花名叫「令和大叔」。
2020年9月16號，佢接替安倍晉三，成為日本第99任內閣總理大臣，籌建新內閣。佢亦都係第一個以無派系身份當選自民黨總裁嘅人。不過佢在任期間被指應對武漢肺炎疫情不力，民望一直下跌，最後佢宣佈唔參加2021年9月嘅自民黨總裁選舉，同時放棄連任首相。10月4號，由新任自民黨總裁岸田文雄接任首相。
後桃園天皇

後桃園天皇（日文：後桃園天皇／ごももぞのてんのうGo-momozono Tennō，1758年8月5號—1779年12月16號）係日本第一百一十八位天皇，原名英仁（ ひでひと ），又叫皇太子英仁親王，響1770年5月23號至到1779年12月6號在位。
佢係桃園天皇大仔，阿媽叫一條富子（原名藤原富子）。

經歷
因為老豆桃園天皇早死，咁啱嗰時嘅英仁先至得四歲，所以只好由姑姐智子內親王繼位，佢就係後櫻町天皇。響1768年，後櫻町天皇冊封英仁做皇太子。
響1770年，後櫻町天皇讓位畀英仁，謐號後桃園天皇，而後櫻町天皇就做上皇，改叫上皇智子，實施院政。但係後桃園天皇身體唔係好好。
響1779年，後桃園天皇突然死咗，終年二十一歲。

傳位
由於後桃園天皇淨係得個女欣子內親王（仲要係先至五個月大），應該要傳畀邊個就成為一個大問題。當時，候選人有三個，分別係閑院宮美仁親王、閑院宮師仁親王同埋伏見宮貞敬親王。因為美仁年紀比較大同埋佢已經有老婆，所以被剔除出名單。本身上皇智子係揀咗貞敬繼位，原因係貞敬年紀最細。但係大臣九條尚實就支持師仁繼位，因為師仁係中御門天皇細佬閑院宮直仁親王個孫，同後桃園天皇嘅血緣關係比貞敬近好多。最後，師仁繼位做天皇，佢就係光格天皇。
後嚟，光格天皇娶咗欣子內親王做老婆。
張展聰

張展聰，香港親中派政治人，曾經參與2023年香港區議會選舉。
傅晉杰

傅晉杰（前名傅湛杰），香港藝人。曾經效力亞洲電視，但喺亞視期間未獲力捧，去到2002年亞視因虧損嚴重進行裁員，傅晉杰被解約。
佢亦係香港加多利山獅子會成員，會主動搞一啲慶祝中國國慶嘅活動。
喺2009年，佢曾經因為不滿服裝店男售貨員態度惡劣，近一個月內先後51次喺夜深時分致電對方騷擾，被判緋滋擾罪成，罰款1000元。
Amanda S.

Amanda S.（全名：Amanda Strang，1980年1月21號—），係香港出道嘅法華混血女模特兒，亦曾經拍過電影。
通心樹

《通心樹》（粵拼：tung1 sam1 syu6 ，英文：Hollow Tree）係一齣1959年嘅港產黑白劇情片，陳文導演，嘉玲、謝賢、南紅、姜中平主演。

情節
許持禮掛住做生意，冇乜點理三個仔女。大仔希堯沉迷酒色，兼且好賭。二仔希舜誤交損友，染上毒癮。三女韻華貪慕虛榮。持禮生意失敗，為咗同富商廖子明合作做生意，不惜犧牲韻華。一眾債主上要許家還賭債毒債，持禮冇錢還，哩有宣佈破產，最後重心臟病發。
嶺南畫派

嶺南畫派（粵拼：ling5 naam4 waa2 paai3），有時會叫做粵畫派（粵拼：jyut6 waa2 paai3），係由粵人畫家組成嘅一個畫畫流派，喺 19 世紀尾由畀人嗌做「嶺南三傑」嘅高劍父、高奇峰同埋陳樹人創立。佢係傳統唐人國畫變出嚟嘅一個革命派，以創新做宗旨。喺西方藝術思潮嘅衝擊下再加埋近代中國嘅藝術革新運動之中逐步形成嘅。初頭嗰陣，何子淵同丘逢甲呢啲辛亥革命元老衝破頑固守舊勢力嘅禁錮，積極咁創辦同推廣新式嘅學堂，唔單只培育咗大柞思想創新嘅社會精英，而且重催生咗「折衷中西，融匯古今」嘅嶺南畫派。打後佢一路有發展－第二代嘅嶺南畫家以關山月、黎雄才、趙少昂、楊善深做代表，無論喺題材定係技法上比起「二高一陳」（即係高劍父、高奇峰同陳樹人）又有新咗嘅突破，畀人讚係當代嶺南畫派嘅四大畫家。到咗今日，粵畫勁到同大戲同廣東音樂一齊畀人嗌做「嶺南三秀」。

個名
「嶺南畫派」呢個名唔係粵畫家自己改嘅。嗰陣高劍父、高奇峰同陳樹人三個以佢哋嘅新畫風喺嶺南度別樹一格，畀同期嘅人改咗個名做「嶺南三傑」－而「嶺南畫派」呢個名就走咗出嚟。之但係高劍父佢哋查實唔係好滿意呢個名，覺得佢有狹窄嘅地域性，容易畀人以為佢哋淨係地區性嘅畫家團體，更加體現唔到佢吸收海外畫風發揚唐畫嘅革新理想。高劍父佢本人從嚟唔用「嶺南畫派」呢個名，而情願自稱做「折衷派」，話係「博采眾長，合于一身」咁解。

藝術性
粵畫派引進咗西人嘅水彩畫法同印象派（impressionism）思潮，融合咗中西繪畫嘅長處，保持咗傳統唐人水墨畫嘅筆墨特色，創製出筆墨勁爽豪縱、色水鮮艷明亮、水分淋漓嘅現代畫畫新格局。喺粵畫嘅藝術性上，唔同粵畫家有唔同意見：
黎雄才話：「嶺南派要有時代感同地方色彩，要可以畀大眾所接受。寫畫嗰陣要以筆墨為主，渲染乃幫助氣氛。可以先行一步就係創作，跟後就係模仿。」
趙少昂話：「嶺南畫派係要具有時代感嘅文藝思潮，重要有新嘅題材，靚嘅構圖，有神韻嘅筆墨同詩嘅意境，而達到真善美嘅效果，能夠做到雅俗共賞，先至係最好嘅作品。」
關山月就噉講：「作為一個畫派嚟講，唔可以排除佢具有鮮明嘅地方特色同具體嘅師承關係，亦都唔排除佢係技法上有某啲共同嘅特色同慣用嘅手法，但係我認為呢啲都唔係主要問題，……實質上，嶺南派之所以喺中國現代美術史上有到廣泛嘅影響，受到進步人士嘅支持同肯定，主要係因為佢喺新舊交替嘅歷史時期，代表咗先進嘅藝術思潮。佢揭起嘅藝術革命旗幟，主張以新嘅科學觀點對因襲、停滯嘅舊唐畫嚟一番大改造。佢主張打破門戶之見，大膽噉吸收外來嘅養料，令到具有千百年古老傳統嘅唐畫重獲新生；佢反對尊古卑今嘅保守觀念，強調緊貼時代嘅步伐，創造出能夠反映現實生活同時代精神嘅新唐畫；佢強調呢種新唐畫唔係為咗表現自我而只滿足個人嘅陶醉同欣賞，亦都唔係狹義噉為少數人服務嘅，而是為咗更加多人可以接受佢－即係為咗時代嘅需要而追求一種大眾化、雅俗共賞嘅藝術。」
廣州畫院副院長黃志堅再明確啲噉將粵派嘅特徵歸結做四點：「以倡導‘藝術革命’、建立‘現代國畫’為宗旨；以折衷中西、融會古今為道路；以形神兼備、雅俗共賞為理想；以兼工帶寫、彩墨並重為特色。」

技法
按照王禮溥嘅睇法，嶺南畫派喺技法上嘅特色有：
注重留白：粵畫派同傳統嘅水墨畫一樣，喺佈局嗰陣講求「虛實相生」，「用心於無筆墨處」，係對水墨畫傳統技法嘅繼承。
用筆注重骨法：粵畫派筆法變化好繁複，喺畫面上造成咗反傳統嘅效果，以達到氣勢磅礴、氣韻生動嘅境界。
畫面賦色艷麗：受到西人印象派嘅影響，粵畫派睇重光嘅表現，畫面啲色水大多數都好鮮艷－呢一點同強調「蕭條則會筆墨之趣、淡漠則得筆墨之神」嘅水墨畫啱啱好相反。
背景著色渲染：自重大唐嘅王維提出「畫道之中，水墨為上」嘅主張之後，傳統唐人畫一直就重視水墨，唔鍾意彩色。粵畫派以色水渲染嚟襯托水墨，係對唐畫技法嘅一種創新。
徐沛雄

徐沛雄，香港律師兼親中派政治人物。

政治觀點同活動
佢係香港親中派嘅成員，曾經創立全民在野黨，聲稱全香港所有人都係黨員。
喺2017年，佢曾經簽署反對港獨嘅聯署。
電子琴

電子琴（英文：electronic keyboard）係一種鍵盤樂器，一般分為兩種，分別係座立式電子琴同手提電子琴。電子琴嘅聲音輸出，由電子元件發出音頻嘅電子訊號並擴大，經由耳機或喇叭發出聲音。內部元件包含鍵盤、聲音產生器、節奏、和弦產生器、放大器同擴音器、人機介面軟體，有啲重會有記憶體、MIDI等。

簡介
電子琴，有模擬各種樂器嘅音色庫，使用者可以根據樂曲嘅需要，選用合適嘅音色、節奏同和弦，達成各種演奏效果。電子琴嘅演奏有部分係通過自動和弦伴奏嚟配合完成嘅，喺音樂中和弦嘅連接推動咗旋律嘅進行，唔同嘅和聲連接，形成咗唔同嘅音樂色彩。
用喺專業音樂製作嘅電子琴叫做「電子合成器」，使用者可以自己編輯修改音色同節奏風格，甚至可以傳送到電腦度，並通過網路同其他人分享作品。而運用咗電子技術做成具有好似鋼琴盤按鍵手感嘅樂器叫做「電鋼琴」或「數碼鋼琴」。
奧倫堡足球會

奧倫堡足球會（英文：FC Orenburg），係俄羅斯奧倫堡嘅一間職業足球球會，依家踢緊俄羅斯超級足球聯賽。
1935年

1935年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國二十四年
滿洲國：康德二年
越南（農曆）
保大九年十一月廿六~保大十年十二月初六
日本
皇紀：2595年
昭和十年
佛曆：2477年~2478年
回曆：1353年9月25號~1354年10月5號
猶太曆：5695年4月26號~5696年4月5號

大件事
1月13號：薩爾（而家嘅薩爾蘭）舉行公民投票，90.3%贊成同納粹德國合併。
1月15號至1月17號：開遵義會議。會後中共中央人事重組，毛澤東借此重返中共領導核心。
3月24號：菲律賓建立「菲律賓自治邦」。
4月21號：1935年新竹－台中地震（中文：1935年新竹－台中地震）。
5月31號：英屬印度發生地震，約莫3至6萬人死。（en:1935 Quetta earthquake）
10月2號：意大利軍入侵埃塞俄比亞。
10月19號：中國工農紅軍嘅紅一方面軍（中央紅軍），抵達吳起鎮，標誌中央紅軍嘅長征結束。
11月4號：中華民國實施法幣制度，將銀本位改為外匯本位，並以中央、中國、交通3銀行發行嘅貨幣為法幣。
11月19號：中國工農紅軍嘅紅二、六軍團（紅二方面軍）喺湘鄂川黔蘇區開始長征。
12月4號：美國政府著手响南達科他州嘅魯斯摩亞山為四個前總統華盛頓、林肯、傑佛遜同埋羅斯福刻巨型人頭石像，由雕刻家波格林負責嘅。用咗六年响1941年完成。
12月9號：中國北平嘅學生發起遊行示威，要求國民政府抗日，史稱「一二九運動」。
12月17號：瓦窯堡會議召開。

文學
《出關》：作家魯迅嘅短篇小說。
一生所愛

《一生所愛》係電影《西遊記大結局之仙履奇緣》嘅插曲，收錄喺《齊天周大聖之西遊雙記 電影歌樂游唱版》唱碟，由唐書琛填詞，盧冠廷作曲、編曲同演唱。

背景
盧冠廷喺寫呢隻歌嗰陣，導演劉鎮偉話呢段愛情係500年都冇結果嘅，之後佢同唐書琛用咗兩個鐘就寫完隻歌。

版本
呢隻歌喺2013年推出《西遊·降魔篇》嗰陣，鄭嘉嘉填詞翻譯呢隻歌做國語版本，並由舒淇演唱呢部電影嘅主題曲。喺2016年推出《大話西遊3》嗰陣，盧冠廷重新為呢隻歌編曲，並由韓庚演唱呢部電影嘅主題曲。
Yuu

yuu係怡和旗下嘅牛奶公司喺香港同澳門推出嘅消費獎賞計劃，喺2020年7月推出。用戶喺集團旗下商戶每消費1蚊港紙，就會賺到最少1分。呢個計劃又同恒生銀行合作，用佢旗下嘅「enjoy信用卡」畀錢有更多分。

事件
yuu正式推出前，網上流傳系統主伺服器存放喺中國大陸，不過牛奶公司否認，又話客戶賬戶資料同交易記錄存放喺香港嘅數據中心，而客戶聯絡資料就存放喺德國嘅數據中心。
yuu正式推出嗰陣，牛奶公司搵咗歌手林子祥同佢個仔林德信唱廣告歌，由1980年代流行歌《Uptown Girl》改編（1984年曾經由林子祥改編成廣東話版本嘅《我愛你》），喺集團旗下商戶係噉播。
2023年3月，有騙徒發送yuu積分到期嘅釣魚SMS去呃人信用卡資料，yuu為保障客戶帳號安全，強制所有帳號登出同埋要求重設密碼。
夏灣拿辣椒

夏灣拿辣椒（英文：habanero）係一種原產於亞馬遜雨林嘅辣椒，通常係橙或者紅色，出咗名好辣。個名係嚟自古巴夏灣拿。
貓頭鷹

貓頭鷹，係鴞形目（學名 Strigiformes），係鳥綱中嘅一個目。有超過130種。響所有大洲（南極洲除外）都有。大部分種係夜行食肉動物，而其身體特徵同生態配合得好啱。

鴞形目特徵
雕鴞嘅頭骨標本
本目鳥類嘅大細差好遠，大隻例如鵰鴞體長去到 90 cm，細嘅例如東方角鴞體長唔到 20 厘米。
本目鳥類頭大，嘴短而粗，嘴尖成鉤狀。兩隻眼向前，眼同個頭嘅比例相對大，係本目鳥類共有，同其他鳥類嘅區，頭部正面嘅羽毛排列成面盤，部分種類具有耳仔壯羽毛。對眼，面盤同耳仔嘅分佈同貓好相似，本目鳥類俗稱貓頭鷹。
本目鳥類嘅耳窿喺頭嘅兩側，分佈同形狀都唔對稱，有利佢哋係黑麻麻嘅還景準確確定聲音嘅來源。
本目鳥類瞳孔大，多啲光入眼，視網膜中視桿細胞（只有一種視覺色素，即視紫紅質可以分辨明暗，唔識分辨細節同顏色）非常之多，冇視錐細胞（喺強光刺激下，有三種視覺色素，能分辨細節同顏色），以至眼內成圓柱狀（而唔係球狀），對弱光亦好敏感，適合夜間活動。
長耳鴞嘅耳孔由於柱狀嘅眼球有堅硬鞏膜環支撐住，所以眼睛並唔可以向唔同方向轉動，要望唔同方向嗰陣，需要轉動整個頭部。亦因此本目嘅鳥有著靈活嘅頸骨，頸部可旋轉270度。另外，眼中有3張眼瞼，上眼瞼會響眨眼時放下，下眼瞼會響睡覺時蓋上，而中眼瞼係一線狀組織，會響眼面上下移動清潔眼面。同其他雀鳥唔同嘅另一地方，係佢哋雙眼向前，視區重疊，可因此分辨到距離。本目雀鳥翼嘅形狀不一，一般較短圓，初級飛羽11枚，次級飛羽缺第五枚，尾短圓，尾羽12枚，部分種類10枚。
領角鴞快要蓋上嘅上下眼瞼。本目鳥類腿強健有力，爪強銳內彎，部分種類例如鵰鴞，成隻腳部均被羽，外觀極其強悍。本目鳥類趾形均為轉趾足，即第四趾可以前後轉動。
長耳鴞嘅全身羽毛柔軟輕鬆，羽色大多數為啞暗嘅棕褐灰色，柔軟嘅羽毛有消音嘅作用，令本目鳥類飛行起來迅速而安靜，加上啞暗的羽色，非常適合夜間活動。

鴞形目鳥類嘅進化
呢個目嘅化石資料始終有限，可能源自始新世嘅原鴞科鳥類，現已絕種；響法國中新世地層，就曾發現過草鴞屬鳥類嘅化石；德國嘅中新世地層，就發現到角鴞屬嘅化石；法國嘅下漸新世地層發現鵰鴞屬同耳鴞屬嘅化石；德國同北美洲嘅中新世地層發現林鴞屬化石；而中國無鴞形目鳥類化石出土。

鴞形目習性
領角鴞快要合埋嘅上下眼瞼
貓頭鷹晚上大多數喺樹上休息，部分種類住喺岩石間同草地上。
本目鳥類絕大多數係夜行性動物，晝伏夜出，白天隱匿響樹叢岩穴或者屋檐中唔易見到，但也有部分種類例如斑頭鵂鶹、縱紋腹小鴞同鵰鴞等白天亦不甘寂寞，常外出活動；一貫夜行嘅種類，一旦嘅白天活動，常飛行顛簸不定好似啲人喝醉酒咁。
本目鳥類鳴聲多變，嘶啞刺耳者有，悅耳如樂音者亦有。
本目鳥類均以動物為食，食物包括昆蟲、蚯蚓、青蛙、蜥蜴、雀鳥同細隻嘅哺乳動物等。體形較大隻嘅鴞類例如鵰鴞、雪鴞多以中小型哺乳動物如鼠類兔類為食，體形較小嘅鴞類如紅角鴞則以昆蟲為食；亦有部分種類如漁鴞屬嘅雀鳥，以魚類等水生動物為食。本目鳥類常將獵物成隻吞落肚，等消化後再將唔能夠吸收嘅皮毛骨頭幾丁質等雜物混成團狀吐出嚟，稱為唾餘，通常通過分析唾餘中嘅殘骸可以準確地瞭解一種鴞類嘅食性。中國古人好早就觀察到呢這一個現象，但錯誤咁認為唾餘係鴞類吞噬父母後吐出嘅骸骨，因而認為鴞係一種不孝之鳥。大隻嘅貓頭鷹有時重會捕食其他細隻屬嘅貓頭鷹。特別係對於雕鴞，灰林鴞同長耳鴞係不可忽視嘅食物來源。

鴞形目繁殖
長耳鴞嘅羽毛
本目鳥類通常一雄一雌配對，但個別種類（如鬼鴞）嘅配對係一雄多雌或一雌多雄。本目鳥類嘅繁殖一般從3月至5～6月，有啲種類較早，1月就已經開始繁殖。除咗個別種類之外，本目鳥類喺繁殖過程中唔會築巢，而係利用樹洞、岩穴或其他雀鳥合適嘅棄巢孵卵育雛。
本目鳥類一窩產卵數量不定，體形較大者產卵較少，而體形較小嘅種類產卵通常較多。孵化期約一月左右。孵卵一般僅由雌鳥完成，育雛則雄雌共同承擔。本目鳥類均為完成雛，孵化後體被絨羽，耳目緊閉。鴞類產卵孵卵周期較長，喺同一個巢內由於產卵時間和孵化時間嘅差異，雛鳥體形大小常有巨大嘅差異，個別種類如雪鴞喺食物蕭條的年景會出現較大雛鳥殘食幼小雛鳥嘅現象，但呢種現象並唔普遍。
本目鳥類壽命較短，例如倉鴞壽命僅16個月，只有少數鳥類能夠達到9年壽命。

歐洲貓頭鷹種
貓頭鷹夜晚住喺樹上
歐洲大陸有13種貓頭鷹，但係大多數住喺亞洲同北美洲。因此佢哋有唔同嘅活動空間，並且同棲息環境相適應。
喺北歐生存嘅雪鴞，同其他貓頭鷹種相比，和猛鴞，鬼梟同烏林梟一樣，雪鴞係被迫往得最北遷移嘅貓頭鷹種。雕鴞係歐洲最大嘅貓頭鷹種，數量喺長達百年嘅人類獵殺後逐步回升。長耳鴞，短耳鴞同灰林鴞呢啲常見嘅貓頭鷹都屬於佢嘅獵物。
最為人所識嘅可能就係倉鴞，因為佢非常鍾意喺人類墾殖（或居住）嘅地方活動。歐洲最細嘅貓頭鷹當屬花頭鵂鶹。大啲啲嘅係紅角梟同縱紋腹小鴞。

繁殖動向
喺香港，海洋公園有養貓頭鷹，而香港濕地公園裏面亦有一啲人工鳥巢，有貓頭鷹繁殖嘅記錄。
斑頭鵂鶹

斑頭鵂鶹（Glaucidium cuculoides）係一種無角羽嘅貓頭鷹。個頭圓形，企嘅姿勢比其他小型貓頭鷹更接近水平方向。鍾意住響森林裏面，會用樹窿嚟築巢。叫聲有啲似裝滿水嘅樽倒轉嗰陣時嘅急促咯咯聲，早晨時份叫。主要捉昆蟲，老鼠，甚至其他較細隻嘅貓頭鷹嚟食。

亞種同分布
斑頭鵂鶹主要分布喺孟加拉、印度、中國（包括香港、海南島）、泰國等亞洲地區。可以分5個亞種：尼泊爾亞種cuculoides個肚嘅白色羽毛範圍唔大，前胸同腹部有深色嘅橫斑；persimile係海南島亞種，全身體羽較偏紅棕色。香港品種係whiteleyi亞種，。
12月6號

12月6號係公曆年嘅第340日（閏年第341日），離年尾重有25日。
<< - 12月 - >>



大件事
1768年：《大英百科全書》第一版喺英國愛丁堡出版。
1790年：美國國會由原先所在地紐約搬去費城。
1877年：《華盛頓郵報》創刊。
1917年：十月革命發生之後冇耐，芬蘭議會通過由俄國獨立嘅提案。呢日後來嗌芬蘭獨立日（芬蘭文：Suomen itsenäisyyspäivä）。
1921年：英國同愛爾蘭代表喺倫敦簽《英愛條約（英文：Anglo-Irish Treaty）》，愛爾蘭島分割爲南部嘅愛爾蘭自由邦同北部嘅北愛爾蘭。
1922年：愛爾蘭自由邦成立。
1937年：日本軍逼近南京，向市內發炮，南京保衛戰爆發。
1972年：港九響十二個鐘頭之內先後發生三宗大火，第一宗响灣仔道一間酒店九樓，火勢蔓延到八至十樓，有九個人燒死，21人受傷。第二宗係喺九龍鑽石山大磡村發生，百幾間木屋燒咗，二千幾人無家可歸。到咗夜晚，中區一座商業大廈五級大火，十六樓起火，消防雲梯唔到，火勢好快蔓延，一個消防員殉職。
1998年：1998年亞洲運動會喺泰國首都曼谷開幕，係該城第四次舉辦亞洲運動會。賽期至12月20號。
2005年：中華人民共和國廣東汕尾發生警民衝突（中文：东洲事件），有多名村民遭槍擊身亡。
2006年：澳門前運輸工務司司長歐文龍涉及貪污被捕，係澳門回歸以來畀人拉嘅最高級官員。
街頭賣藝

街頭賣藝（英文：Busking），係一種喺街度表演嘅藝術，呢類藝術表演可能係即興，又或者係表演者每日揾錢嘅活動。街頭賣藝者同乞衣行為明顯唔同，前者主要係展現自我才能，後者目的只係懇求捐贈。
街頭賣藝表演形式通常有唱歌、樂器演奏、默劇、作畫、魔術、書法等。街頭賣藝喺全世界各地都有，尤其係大城市、商場、車站出口、廣場、行人隧道、遊客區同埋人流較多嘅交匯點。
喺部分城市或者地區，會有指定嘅位置同埋區域畀表演者喺特定區域賣藝，甚至會制定表演時間表喺某啲節日同指定日子制定表演時間表。
第三人生

《第三人生》係香港歌手周吉佩嘅第2張唱片，喺2024年12月4日推出。
孜然

孜然（粵拼：zi1 jin4；學名：Cuminum cyminum）係傘形科孜然屬嘅草本植物，原產中東，亦係種常見嘅香料。

用途
孜然可以用於煮食，喺新疆同蒙古嘅菜式用得比較多，尤其同羊肉夾。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
孜然可以入藥，有溫中暖脾、降火平肝、開胃下氣、消食化積、醒腦通脈、祛寒除濕、祛風止痛等功效。
香港流浪足球會

香港流浪足球會（Hong Kong Rangers Football Club，簡稱標準流浪）係香港一間足球球會，以前試過畀鐘錶商澎馬、寶路華、理文等等冠名贊助。
而家由莫耀強旗下嘅標準錶針冠名贊助，打緊香港超級聯賽。
台灣都市傳說

《台灣都市傳說》（英文：City Rumours）係香港MakerVille製作嘅靈異節目，由潘紹聰同樊沛珈主持，2024年11月25號到12月13號逢禮拜一到五23:00－23:30喺香港電視娛樂ViuTV播出。節目主持會去拆解台灣各地嘅靈異都市傳聞。

節目調動
2024年12月13號：由於22:30-23:30播《ERROR 死腳膠千萬巨蛋自作夢》第15集加長版，第15集延後到23:30-00:00播出。
張慧靈

張慧靈（英文：Murphy Cheung）係香港女演員，以擔任動作特技演員為主。
巴西立站

巴西立站（英文：Pasir Ris Station）係星加坡地鐵東西綫嘅東部終點站。喺1989年12月16號啟用。
Paco

柏高·艾卡沙（Paco Alcácer），西班牙足球運動員。
帕科·德卢西亚（Paco de Lucía），西班牙弗拉明戈結他手。
帕科·埃雷拉（Paco Herrera），西班牙前足球運動員，目前為教練。
帕科·赫梅斯（Paco Jémez），西班牙前足球運動員，目前為教練。
黃柏高（Paco Wong，1951年-），香港藝人同經理人。
简奈罗·帕科（Jannero Pargo），美國職業籃球運動員。
佛蘭明歌

佛蘭明歌（西班牙文：flamenco）係源自 18 世紀尾西班牙南邊安達盧西亞地區嘅一種音樂、歌曲（cante）同舞蹈（baile），深受當地摩爾人同猶太人影響，仲吸收咗大量羅姆人（吉卜賽人）藝術特性。佛蘭明歌相當有影響力，對歌劇等嘅演藝都有造成影響。到咗廿一世紀初，好似美國同日本等地都有開學校專門教佛蘭明歌相關嘅藝術。
佛蘭明歌嘅歌有得再細分做幾種，當中 cante jondo 係最強烈嗰種，出咗名有啲音樂會用到一段節拍 12 拍呢種極端嘅節奏，例如第 3、6、8、10 同 12 拍強（兩段三拍子然後三段兩拍子），拍號上會係混合 6/8、3/4 或者 12/8，而且 cante jondo 啲歌喺主題上會表達死亡同絕望等強烈哀怨嘅情緒。
MIDI 控制器

敲擊樂式 MIDI 控制器，每粒大掣（pad）代表一種敲擊樂器。
多功能 MIDI 鍵盤，多咗嘅掣包括敲擊掣同自訂功能掣，主要用嚟控制 DAW。
提示：呢篇文講嘅唔係電子琴或合成器。
MIDI 控制器（英文：MIDI controller）係泛指行 MIDI 協議嘅音樂輸入裝置，好多時睇落會似係電子琴或者其他樂器，但係唔識自己出聲，即係幾乎所有控制嗰件嘢嘅方法都只會產生 MIDI 訊號，傳畀電腦或者輸出裝置處理。鍵琴式嘅 MIDI 控制器又叫 MIDI 鍵盤（MIDI keyboard）。
MIDI 控制器可以駁冇鍵盤嘅合成器（如果部合成器行 MIDI），亦可以駁 DAW；後者除咗可以即場表演之外，常見用途係作曲或者編曲嗰陣用。
鱷魚

美國短吻鱷（Alligator mississippiensis）、尼羅鱷（Crocodylus niloticus）同恆河鱷（Gavialis gangeticus）三種鱷魚嘅頭部比較。
鱷（鱷目），又叫鱷魚，但唔係魚，屬於爬蟲綱鱷目。分佈喺熱帶到亞熱帶嘅各種濕地好似河、湖、海岸等等，家下淨返 23 種。

特徵
Crocodile 個嘴長、條尾扁。係一種水陸兩棲嘅動物，但好少離開水太遠。因為眼同鼻孔都生喺頭頂上面，當佢匿埋喺水裏面，獵物好難發現佢。而家體型最大嘅鱷魚係灣鱷，一般紀錄長達 8 米（甚至 10 米）；而揚子鱷，侏儒鱷等體型最細。
鱷魚係變溫動物，需要爬上岸邊曬太陽嚟調節體溫。鱷魚個心臟有左、右心房同埋左、右心室，係喺脊椎動物首次出現完全分隔嘅左右心室。鱷魚同恐龍有共同嘅祖先，分開兩種唔同形態演化，恐龍一早已經死晒，鱷魚就留到而家，而且同以前個樣差唔多，所以又叫活化石。
雖然話鱷魚係爬蟲類，但亦有啲科學家認為佢哋同雀鳥嘅親緣關係較近，因為鱷魚同雀一樣，都係兩心房兩心室，重有佢哋一樣都有育幼行為。

分類
鱷魚主要分 3 類：短吻鱷科（鼉科）Alligatoridae、鱷科 Crocodylidae、恆河鱷亞科 Gavialinae。不過，呢個分類排列到而家重有得拗。

鱷科 Crocodylidae
鱷亞科 Crocodylinae
鱷屬 Crocodylus
美洲鱷 Crocodylus acutus American Crocodile
非洲狹吻鱷 Crocodylus cataphractus  Slender-snouted Crocodile
奧利諾科鱷 Crocodylus intermedius Orinoco Crocodile
澳洲淡水鱷 Crocodylus johnstoni w:Australian Freshwater Crocodile
菲律賓鱷 Crocodylus mindorensis Philippine Crocodile
瓜地馬拉鱷（莫瑞雷鱷）Crocodylus moreletii  Morelet's Crocodile
尼羅鱷 Crocodylus niloticus Nile Crocodile
新畿內亞鱷 Crocodylus novaeguineae New Guinea Crocodile
沼澤鱷 Crocodylus palustris Mugger/Marsh Crocodile
灣鱷（河口鱷）Crocodylus porosus Estuarine/Saltwater Crocodile
古巴鱷 Crocodylus rhombifer Cuban Crocodile
暹羅鱷（泰國鱷）Crocodylus siamensis Siamese Crocodile
侏儒鱷（非洲侏儒鱷）Osteolaemus tetraspis Dwarf Crocodile
馬來長吻鱷（馬來鱷）Tomistoma schlegeli False Gharial/Gavial
恆河鱷亞科 Gavialinae
恆河鱷屬 Gavialis
恆河鱷（食魚鱷、長吻鱷）Gavialis gangeticus Gharial
短吻鱷科（鼉科）嘅英文：alligator 源自西班牙文 el lagarto，意思解蜥蜴；鱷屬 (Crocodylus) 源自希臘文 krokodeilos，解作爬蟲（kroko = 爬行，deilos = 蠕蟲[或人類]）；恆河鱷屬 Gavialis源自印地語ghariyal，解作鱷魚，「gharial」後期被錯寫成「gavialis」。

食物
鱷魚係喺濕地嘅食物鏈入面位於最高嗰級嘅捕獵者同分解者。因為鱷魚喺唔同年紀會食唔同種類嘅動物（啱啱出世會食昆蟲同魚，大啲會捉蛇同老鼠，長大咗就捉更大隻嘅動物），而佢哋亦會食動物屍體嚟維持濕地嘅食水衞生同生態平衡。水災嗰陣鱷魚用嚟攤唞（休息）嘅地方，可以為差唔多浸死嘅動物提供避難所。旱災嗰陣水位下降，啲動物又可以飲鱷魚挖嘅窿裏面嘅水維生。佢嘅蛋亦係水獺同水巨蜥呢啲動物嘅食物。

在粵地嘅分佈
喺嶺南到海南一帶，試過有馬來鱷（內陸河）、灣鱷（沿海同潮汐帶）等鱷魚生活著，啲古文係有過記載嘅。唐代陣，由韓江、梅江、西江到珠三角同東江，鱷魚分佈都係好多。樂史《太平寰宇記》記載咗，東江惠州歸善縣（而家嘅惠陽）有「鱷魚池，池中多鱷魚，因以為名」。而喺西江谷地、潭江流域等珠三角嘅邊緣山區，就相對少有鱷魚生活。相信起碼到清末到民國初，仲喺度存活。 而家要去到東南亞先至搵到呢啲鱷魚。

人工養殖
香港動植物公園一條揚子鱷
早幾千年前，古埃及年代嘅皇族已經開始養鱷魚，用嚟做展覽，保護財物同做祭品。喺工業革命之後，美國同歐洲紛紛開設動物園，亦陸陸續續養鱷魚，但都只係養單一品種。位於佛羅里達州嘅聖奧古斯丁鱷魚農場可能係史上第一個以養多種鱷魚為主嘅動物園。全世界 23 種鱷魚當中，至少有 8 種已瀕臨絕種，部分動物園已經開始一系列繁殖計劃，用嚟維持嗰啲品種嘅數量。

粵地飼養
喺香港有養唔少品種嘅鱷魚，呢啲地方亦有唔少，包括咗香港動植物公園、香港海洋公園、嘉道理農場暨植物園（揚子鱷）、嘉道理農場暨植物園（眼鏡凱門鱷）、香港濕地公園（灣鱷同馬來長吻鱷）同埋屯門公園爬蟲館（眼鏡凱門鱷）。荔園動物園舊時亦有養過鱷魚（揚子鱷；仲有養過灣鱷一段時間）。
而喺廣州養鱷魚係出名嘅地方，就有番禺嘅長隆野生動物世界。
區域綫

區域綫（District line）係倫敦地下鐵營運嘅地下鐵路綫，由伊靈大道站（Ealing Broadway）去到上敏斯特站（Upminster），有60個站，長64公里。
環球小姐

環球小姐（簡稱環姐，Miss Universe）係一年一度嘅選美活動，響1952年由美國加州太平洋米爾斯服裝公司創辦。佢原先喺美國加利福尼亞州長灘舉行，到1960年，米爾斯公司執咗笠，比賽就移師去佛羅里達州邁阿密灘，一處好有規模嘅新禮堂。佢同國際小姐、世界小姐、地球小姐一齊叫做「世界四大選美」。
1972年環姐決賽第一次喺美國以外舉行，澳洲妹喺波多黎各島奪冠。
目前嘅世界環姐係委內瑞拉斯坦法尼亞·費南德茲（Stefania Fernandez），2009年5月28日由同嚟自委內瑞拉嘅前世界環姐達亞娜·門多薩（Dayana Mendoza）喺巴哈馬為佢加冕桂冠。

統計資料
按環球小姐得主所來自國家地理分佈圖（截至2005年）
無可爭議美國係產生過環姐最多嘅國家，至今已經獲得咗七屆：1954年、1956年、1960年、1967年、1980年、1995年同埋1997年。
再其次係南美洲嘅委內瑞拉，已獲得咗六屆：1979年、1981年、1986年、1996年、2008年同2009年。
其次係中美洲嘅小國波多黎各，已獲得咗五屆：1970年、1985年、1993年、2001年同2006年。
喺歐洲國家當中瑞典已獲得三屆名列前茅：1955年、1966年同1984年。
以下國家各得兩屆：
芬蘭：獲得首屆1952年同1975年。
巴西：1963年同1968年。
泰國：1965年同1988年。
印度：1994年同2000年。
菲律賓：1969年同1973年同2015年。
加拿大：1982年同2005年。
澳大利亞：1972年同2004年。
千里達及托巴哥：1977年同1998年。
日本：1959年同2007年。
以下國家各僅得一屆：
法國、秘魯、德國、阿根廷、巴西、哥倫比亞、西班牙、以色列、南非、黎巴嫩、紐西蘭、荷蘭、智利、挪威、墨西哥、納米比亞、博茨瓦納、俄羅斯(注1)、巴拿馬(注2)。
注1：2002年俄羅斯環姐雖然贏得桂冠，但後尾因為某啲原因無法繼續履行環姐義務而被除名。
注2：2002年巴拿馬環姐雖然決賽時屈居亞軍，但係由於隨後俄羅斯環姐被除名獲得自動提昇，上咗當年環姐嘅冠軍。

香港代表
香港喺1952年頭一屆環球小姐競選已經派出代表參賽，1954年到1972年斷續都有派出代表，代表都係香港小姐競選嘅冠軍。無綫電視1973年接手舉辦香港小姐競選後到2000年，幾乎每年都派香港小姐冠軍參選環球小姐，唯一例外係1987年因為香港小姐競選改動舉辦月份，而由無綫電視另外搞咗個「環球小姐香港選拔賽」選出嗰年代表。2001年開始，由於環球小姐總公司要求一定要用「環球小姐」個名嘅選拔賽先至可以參賽，所以無綫電視唔再派香港小姐冠軍參選環球小姐。之後廿幾年香港都冇參賽，直到2024年有機構舉辦「環球小姐香港區選美大賽」，選拔環球小姐香港代表，呢一屆由姚祖恩當選‎。

澳門代表
響2024年第一次有澳門代表參賽；佢叫趙嘉晞，入左決賽30強。
錄音介面

錄音介面（英文：audio interface），又叫聲音介面、音頻介面、錄音卡 或者錄音聲卡，廣義上泛指用來將音響器材同電腦駁埋嘅架生。但係喺專業錄音或者音樂製作，通常係指用來駁咪、樂器或者 MIDI 嘢嘅一種架生仔，外形通常會有啲似混音器，但係唔會有 EQ 或者只會有好基本嘅 EQ，因為件嘢預咗混音會喺 DAW 做，而且佢所有駁咗咪或者樂器嘅輸入都會獨立聲道輸出畀電腦，專業用嘅錄音卡亦都通常會內置前級放大器（preamp），通常會內置 48 伏特嘅所謂 ｢幻象電源｣ 輸出，用來畀專業電容咪（condenser mic）攞電用。
而今嘅錄音卡其實多數都係駁 USB 嘅一嚿外置嘢，並唔係卡形，佢叫卡係因為以前曾經係一種插入電腦嘅卡。而佢叫介面係因為佢係 ｢音響｣ 同 ｢電腦｣ 之間互相掂住嘅部分。
混音器

混音器或者調音台（英文：mixer、mixing console 或者 mixing surface）係用來做專業混音嘅電子架生，用來即時將唔同嘅聲嘅輸入作出調校之後結合成至少一個輸出，傳統上係一種模擬裝置，但係亦都有數碼混音器，有啲甚至係數碼介面。
喺專業錄音，混音器好大程度已經被錄音介面同一種叫 DAW 嘅軟件取代，但係做即時混音，例如 DJ 打碟或者做現場直播，都仍然會用混音器。
而今市面買到嘅混音器好多都有 USB 輸入同輸出，但係 USB 輸出通常係已經混咗音嘅聲；有啲貴價啲嘅型號有多聲道功能，即係透過 USB 可以每條輸入嘅聲道都可以分開出，即係同時係混音器同錄音介面。
混音器講嘅輸入數量係指單聲道嘅輸入，而且當中可能有啲係打孖，即係預咗會來出立體聲。例如，一個五個輸入嘅小型混音器如果有兩對打孖，咁駁咗一支咪（或者一個琴），再駁一架手機、一部 CD 機，就已經冇嗮位。
幻象電源

幻象電源（英文：phantom power，簡寫 P48 或者 48V），又叫幻象供電，指用平衡線輸出畀咪用嘅直流電電源，供電 11 至 52 伏特，喺專業音響通常指 48 伏特，由前級放大器、混音器或者錄音介面輸出:0:09，放喺 XLR 咪線入面，通常淨係電容咪先會用，不過有少量嘅動圈式咪高峰都會用:11:39。雖然一般都係畀 48V，但係支咪通常都唔會用足 48V。
佢個名直譯其實即係 ｢幽靈電源｣，並唔係 ｢幻象｣；咁叫係因為唔見有火牛但係又有電，好似見鬼咁:3:36。
大規模能量儲存

大規模能量儲存（large-scale energy storage，又叫電網儲能，grid storage）係用一苲方法去儲埋輸電網內嘅電能。當啲電多到用唔晒，價錢又平嗰時，就儲埋佢。
日本丙組職業足球聯賽

日本丙組職業足球聯賽（日文：J3リーグ）係日本嘅第3級職業足球聯賽。聯賽20隊。
森多利亞足球會

森多利亞足球會（意大利文：Unione Calcio Sampdoria）係意大利熱那亞一間足球會，喺1946年成立，而家踢緊意大利乙組足球聯賽。
游水氼鏡

游水氼鏡（粵拼：jau4 seoi2 mei6 geng3）、游水眼鏡（jau4 seoi2 ngaan5 geng3*2）或者泳鏡（wing6 geng3），係游水用嘅防水眼罩。佢喺用緊嗰陣笈住對眼，可以喺水度睇清啲嘢，仲可以唔畀啲水入眼，所以就變咗而家好多鍾意游水嘅人成日用到嘅嘢。

最早嘅游水氼鏡
最早嘅游水氼鏡喺14世紀已經出現，嗰時嘅波斯採珠佬，係戴住對比較炩嘅龜甲片落去水度。而波利尼西亞嘅剝光豬潛水佬，就係用咗竹或木嚟整嘅氼鏡。而呢啲氼鏡都仲未用過透鏡嘅。嗰陣時就係最早嘅游水氼鏡喇。而湯瑪仕•畢傑斯（英文：Thomas Burgess）就係俾人話係第一位用咗游水氼鏡嚟游水嘅人，因為佢係第二位橫渡英倫海峽嘅游水佬。雖然嗰時，佢帶咗游水氼鏡嚟橫渡緊英倫海峽，但佢冇用到游水氼鏡嚟防水，因為佢係用咗蛙式嚟游嗮全程，而佢用游水氼鏡係用嚟唔畀啲鹹水泡或海浪嚟整盲對眼。

現代游水氼鏡
而現代嘅游水氼鏡，就係喺20世紀70年代由瑞士嘅望斯氽（Malmsten）公司整嘅。呢種氼鏡一出咗嚟，改變嗮點樣整游水氼鏡嘅方式。而望斯氽公司就解釋話：「呢啲游水氼鏡可能係模仿咗大部分嘅游水氼鏡嚟整嘅。」就係噉，現代嘅游水氼鏡就開始發展喇。而家市面上賣嘅游水氼鏡就係20世紀70年代出版嘅版本。

構造
果陣嘅游水氼鏡，就係用咗防衝擊嘅聚碳酸酯（有機玻璃），而頭帶、鼻橋同鏡框都係用咗又純又精細嘅矽酮材料（砂膠）嚟整嘅，呢啲嘢對人體都係冇害，手感都好軟下，戴嗰陣重有舒適感添。塊鏡片重有丙酸纖維素響度，佢係同防霧嘅料喺埋一齊，搞出咗浸漬鏡片出嚟，超防霧，而卻重捹甩咗之前傳統嘅防霧加工工藝。

性能
呢啲游水氼鏡既可以方便用嚟游水之外，唔理你有冇近視、遠視、散光嗰啲視力唔係幾好嘅人，仲可以買啲有度數嘅鏡片。

品種
而家市場度賣嘅游水氼鏡，主要係有比賽氼鏡同休閒氼鏡呢兩種。而其他品種嘅游水氼鏡，就有近視氼鏡、遠視氼鏡同散光氼鏡呢啲。

同氼水氼鏡嘅區分
游水氼鏡唔係潛水氼鏡，兩個唔可以撈埋嚟用。因為呢兩種氼鏡嘅原理同結構、仲有使用範圍同方法都唔一樣嘅。以下呢個表係分開咗游水氼鏡同氼水氼鏡嘅表：
氼水氼鏡

氼水氼鏡（粵讀：mei6 seoi2 mei6 geng3）或者叫潛水氼鏡（粵讀：cim4 seoi2 mei6 geng3）'，就係氼水用嘅防水眼罩。佢喺用緊嗰陣笈住對眼同埋個鼻，可以喺水度睇清啲嘢同埋避啲水入眼入鼻。有啲笈住成塊面，係氼水一定要用到嘅嘢。
潛水衫

潛水衫（粵拼：cim4 seoi2 saam1），重可以嗌氼水衫（mei6 seoi2 saam1），佢係一種用嚟畀啲人落去比較深嘅水底度做嘢嘅一種衫，呢種衫係用一種布料將成身撳冚嗮，呢種衫係分開咗乾式同濕式兩種。

歷史
喺46億年前嘅地球，由於人類嘅誕生，重有人類一直喺度唔停噉進化，所以佢哋可以離開個海度，就到咗陸地嗰邊生存，而家已經唔可以返佢啲海度喇，而且如估自己未親自體驗過海底嘅奧秘，係睇唔出點解海底會咁靚，佢哋為咗去比較大嘅海洋世界度睇下，喺幾千年前到而家，喺大海度都出咗好多海洋嘅冒險古仔。由於時代唔停喺度進步、尤其係發明同更新咗新嘅器材，啲人類又可以返到海洋度搵生存嘅空間。

古代
傳說喺幾十萬年前嘅人開始喺水度唔呼吸嚟搞活動。根據調查出嚟嘅資料話，公元前9世紀，就有水兵喺水度搞攻擊，重有係話古代為咗避開啲兵仔，喺水度用條咪管嚟整出去水面度呼吸。喺嗰陣時，潛水係一項好牙煙嘅職業，唔係所有人都那啱𠼻嘅，佢要有健康嘅身體、足夠嘅信心、豐富嘅常識、熟練嘅技術同埋精良嘅器材先至得。

16世紀
到咗公元1535年，有位嗌谷力莫·狄羅里拿（英文：Guglielmo De Lorena）嘅科學家發明咗潛水鐘，而嗰陣嘅潛水鐘就很簡單，佢係用隻玻璃杯倒轉嚟撳落去啲水度，就睇到杯頂差唔多水平面度有啲升咗起身嘅杯麵，而杯入面重有啲空間響度，而呢啲空間就係空氣。而呢種潛水鐘可以畀啲潛水佬停喺啲水度成幾個鐘都得。佢係用咗個又大又實又冇底嘅桶嚟整，而啲重量可以直接沉落去水底都得。佢係喺部船用條鏈吊住個桶，之後潛水人員行入去跟住個鐘向水底度潛落去。

17世紀
雖然喺1617年嗰陣，基斯拿設計咗件喺水度用嘅服裝同空氣袋，但係冇大範圍噉用佢。到咗1650年，荷蘭有位嗌雲·古力嘅科學家發明咗第一隻潛水排氣泵。喺1679年，有位意大利佬波里利就整咗世界上第一套潛水衫出嚟，就係將原嚟凈係睇到兩隻眼重裝住條通氣管嘅頭盔式潛水進化咗。而佢整嘅潛水衫係一件同家陣嘅潛水衫差唔多嘅密封裝備，而且潛水衫入面，喺全靠條排氣泵嚟保持空氣流通，潛水佬喺著咗呢件嘢之後落去水度，就可以降低水底嘅壓力。嗰陣開始，如估冇着潛水衫嘅潛水佬係唔可以落去水底度。到咗1691年，美國有位嗌愛德民·哈利嘅人申請咗個既可以接條管，又可裝啲空氣落去水底度嘅潛水鐘嘅專利。

18世紀
莊·李夫碧治（英文：John Lethbridge）喺1715年整嘅世界第一件潛水衫。
到咗1715年，有位嗌莊·李夫碧治（英文：John Lethbridge）嘅科學家整咗個潛水引擎，而嗰陣嘅「潛水引擎」睇落去好似個木桶噉，入面裝住已經壓過嘅空氣潛水佬，穿咗件用動物皮整嘅防水衫，而呢種防水衫係撳嗮成個身同手腳。而呢種潛水衫，喺手度有2個防滲水同皮革整嘅袖口，可以畀對手伸出嚟做嘢。不過呢啲人工作業嘅潛水衫，係必須要靠部船嚟吊住落去先至得，而呢啲皮整嘅潛水衫凈係可以喺水深3米半範圍入面用咋。喺1797年，克林基達設計咗用錫制圓筒帽嚟扱住個頭同用皮革整嘅潛水衫，重順利成功潛水添。

19世紀
史碧（英文：Augustus Siebe）發明嘅潛水衫，喺1873年嘅創新設計。
到咗1819年，有位嗌史碧嘅英國佬發明咗件水面氣泵式潛水衫，而呢種潛水衫發明得好成功。佢嘅原理係用咗水面嘅空氣筒同潛水衫連埋一齊，重加埋鋼整嘅頭盔喺度。而呢種潛水衫，係可以潛到75米深嘅水底。而潛水衫喺1823年之後就開始發展喇，佢係由莊嘅（查爾斯同戴尼斯）兩兄弟發明咗火燭衫嚟改嘅，因為嗰陣嘅莊氏兩兄弟喺1828年，就轉咗去搞打撈水底嗰行，就將件火燭衫改裝，改成件潛水衫出嚟，而嗰陣嘅潛水衫都好重下，入面有防寒衫，重有個放喺潛水佬膊頭度嘅頭盔，不過嗰陣嘅潛水衫係重未同衫一齊黐埋，空氣可從件衫底嚟排出去，如估潛水佬企直嚟做嘢嗰陣唔小心跌嚫，頭盔就會跌落都水入面，而呢樣嘢係最早嘅職業潛水裝備，而呢種潛水裝備喺1840年由史碧改咗下，變咗而家嘅職業潛水衫嘅樣出嚟。
到咗1857年，法國佬魯基萊路發明咗用橡皮嚟整嘅潛水衫，而呢種潛水衫之後重改咗好多次，到而家都重喺度用緊。喺1865年，魯基萊路嘅仔Navy Lt.就將之前史碧發明嘅水面氣泵式潛水衫同頭盔和魯基萊路嘅橡皮潛水衫一齊合埋嚟整，就整咗件自由式潛水衫。而呢種潛水衫有個可以根據水嘅深度嚟變個氣壓嘅自動調壓箱出嚟，而潛水佬喺水面度冇乜聯繫嗰陣，可以喺水底度點逳都得。同時，用咗呢種自由式潛水衫就唔使再點向潛水佬畀啲空氣過去喇。

20世紀
潛水衫嘅發展都咗20世紀開始無耐都重未停過，喺1914年，意大利嘅科學家——羅拔·H·戴維斯就將之前喺19世紀中葉發明嘅閉路型呼吸裝置改咗下，呢種嘢可以喺水底度用嘅呼吸裝置。之後重發明咗飛機同潛水艇救生用嘅呼吸裝置。後嚟呢樣嘢改咗裝幾次。喺1924年，美國海軍就整咗個氦氧混合氣體送氣法出嚟，而呢種潛水衫設備，可以潛水去到150米深嘅水底嗰邊。到咗1943年，有位嗌古斯多嘅法國海軍少校就整咗個有150——200kPa，羋喺背脊度嘅壓縮氧氣樽出嚟。就喺噉，可以畀潛水佬好遠噉離開部船就潛到水深40米嗰邊，潛水佬就成日唔使俾部船猛咁送啲氣過嚟，結果就開始發展潛水業重一直行到而家。喺1951年，有位嗌蘇賓迪拿嘅物理學家發明咗現代潛水服。喺20世紀中葉之後，潛水衫就從之前比較渣嘅泡沫氯丁橡膠變咗好似尼龍、氨綸或其他嚴格嘅材料嚟整嘅潛水衫，佢係用咗膠布黐住嚟整，而呢啲嘢係用嚟防水、減少沖洗、換衫同身體之間嘅隔水功能。而呢種改裝過嘅潛水衫，就係將條頸、手同腳都撳實嗮。

潛水衫嘅分類
乾式潛水衫
潛水衫喺水入面有控制水溫、保護同提供浮力呢三樣嘢，佢就分開咗呢5樣。

乾式潛水衫
内文：乾式潛水衫
如估着住乾式潛水衫時，身體可以同水隔開嗮，如估按水溫嚟睇嘅重可以喺入面著衫嚟保溫都得。但係一定要接受咗培訓後先至可以用得，而呢種潛水衫係用喺天氣比較冰凍嘅地區嚟潛水用。而呢種潛水衫係成日都用到佢嘅。
濕式潛水衫

濕式潛水衫
内文：濕式潛水衫
如估着住濕式潛水衫時，身體唔同水隔開咗，而呢種潛水衫係必須要啱着，重要黐住啲皮先至得，因為呢啲潛水衫入咗少少水之後，皮膚之間就冇乜水點流下嚟保溫。

半乾式潛水衫
半乾式潛水衫係一種有效噉撳實嗮啲手、頸同腳關節嘅一種潛水衫，而呢種衫成日用喺10——20℃嘅水溫入面。而呢啲撳實嘅水量係有限制嘅，如估著咗件半乾式潛水衫，由於有啲水入咗嚟，而且唔會點走嗮啲水，所以都會覺得幾暖下。同濕式潛水衫唔同嘅喺，呢啲陷入咗嘅水層，都唔會直接加到件衫入面。凈低嘅水循環就會借件衫嘅熱力散走嗮。

熱式潛水衫
熱式潛水衫雖然話睇落去好似個潛水衫噉，但同一般嘅潛水衫有唔同，因為呢件嘢喺背隻度多咗兩嚿鋰電池響度，而呢啲鋰電池係用嚟生產熱量嘅。即使係凍冰冰嘅江河湖海嘅水度，都會覺得好暖下。因為佢有高（60℃——64℃）同低（49℃——54℃）嘅纖維薄層嚟平均分佈熱量。

材料構造
而家啲潛水衫係用咗以下呢尐料嚟整嘅：
1. 用橡胶嚟做主體紡織織品再加部分金屬料。呢啲潛水衫係成日用喺商務同運動休閒入面。
2. 有堅硬嘅尼龍（防刮）、鈦層（防寒）、4.5mm嘅氯丁烯厚橡膠（考慮柔韌性）、鈦層（保溫）、長毛絨（加強保暖同保溫作用）呢5樣特殊料
與天地對話

《與天地對話》（英文：Connecting Earth And Sky）係香港無綫電視嘅遊埠節目，由姜皓文、蔡思貝、余文樂、林盛斌做主持，分別去也門嘅南也門同索科特拉島；澳洲嘅昆士蘭大堡礁同北領地紅土地區，探討人生課題。節目喺2024年11月20號到12月6號逢禮拜一到五22:30到23:05喺翡翠台播，而製作特輯《與天地對話‧序章》率先喺11月18號禮拜一同一時段播。
玲玲友情報

《玲玲友情報》（英文：Ring Ling Ling）係香港無綫電視嘅清談節目，由麥玲玲配搭唔同藝員（包括黃紫恩、吳兆麟、陳欣茵、蔡景行、胡美貽）主持，由2023年8月30號開始逢禮拜三23:00到23:30喺J2台播出。節目主持麥玲玲會同唔同嘉賓傾各種話題。由2024年1月24號開始，節目改為逢禮拜三22:00-22:30播。隨住J2台被併入TVB Plus，由2024年4月27號開始，節目改為逢禮拜六20:00-20:30喺TVB Plus播，11月23號開始再改為逢禮拜六20:30-21:00，播到12月7號。

節目調動
2024年5月4號：由於直播《賽馬直擊—英國二千堅尼賽馬日》，所以停播一次。
2024年5月18號：由於20:25-23:25直播《賽馬直擊—樂景傑錦標賽馬日》，所以提前到19:55-20:25播。
2024年6月1號：由於直播《賽馬直擊—英國打吡大賽日》，所以停播一次。
2024年6月8號：由於直播《賽馬直擊》，所以停播一次。
2024年6月15號：由於直播《賽馬直擊》，所以停播一次。
2024年7月6號：由於直播《賽馬直擊》，所以停播一次。
2024年7月27號：由於直播《賽馬直擊 - 英皇錦標賽馬日》，所以停播一次。
2024年8月3、10號：由於直播《2024巴黎奧運 今晚全城撐》，所以停播一次。
2024年9月14號：由於直播《賽馬直擊 - 愛爾蘭冠軍錦標賽馬日》，所以停播一次。
2024年10月19號：由於直播《賽馬直擊 - 英國冠軍錦標賽馬日》，所以停播一次。
譚旻萱

譚旻萱（Mandy Tam，2000年11月15號—）係香港女模特兒，主要演出MV同廣告，而家係三人女子跳唱組合Me&其中一位成員。

簡歷
2023年12月30號，譚旻萱喺MCL長沙灣戲院參與電影《不是你不愛你》謝票
譚旻萱喺香港出世。譚旻萱喺讀中五嗰陣已經俾經理人公司Cool Style Management（中文：寰亞傳媒集團）睇中請佢入行，不過佢準備考公開試而未有應承，到中學畢業後先至決定入行做全職幕前工作。
譚旻萱2021年憑住喺歌手呂爵安《E先生連環不幸事件》MV做女主角而出名，畀傳媒叫做「港版朴敏英」；2022年參與「903 AllStar 籃球賽」因為樣貌出色而獲關注。佢喺2023年第三季接替蘇皓兒擔任香港麥當勞早餐嘅廣告代言人。
2023年11月，譚旻萱同黃淑蔓、連家穎組成女團Me&出道，並喺同年11月10號推出第一隻團曲《Eye to Eye》。同年12月，譚旻萓承認同導演男友Christopher拍拖。
2024年11月，Me&推出頭一隻廣東歌作品《Me & My Christmas Town》冇譚旻萱參與，引起佢退團疑雲，但譚旻萱隨後否認退團。

音樂作品
想搵組合名義嘅音樂作品，請睇Me&。
漢堡包

漢堡係指有肉類（通常係肉崧）夾響入面嘅一種包，個中文名來自英文 Hamburger，同時有音譯同意譯嘅嘢喺度，有時亦直接叫做漢堡。漢堡包個原名係出自德國城市漢堡市（Hamburg）。喺英文入邊，Hamburger就係指「嚟自漢堡嘅」，可以係指漢堡包本身，或者係包裏面由牛絞肉或其他夾有牛絞肉做成嘅肉餅。呢一種肉餅而家喺中文成日叫做漢堡扒，而漢堡包就用來專指夾咗漢堡扒嘅圓包三文治。
1980年代，跟住美國嘅連鎖快餐店「麥當勞」喺亞洲地區嘅推廣，中文嘅漢堡包呢一個字已經變成由小圓麵包做成嘅三文治嘅代稱。

亞洲地區
漢堡包喺亞洲以外嘅地區仍然係餐廳裏面標準嘅食譜之一。亞洲人因為習慣咗只係喺快餐店先至可以食到漢堡包，對於喺餐廳使十幾蚊美金去買一個漢堡包嘅行為會覺得好怪，因為佢哋會覺得唔值得；但係西方人就將佢當成一般菜式。

食材同醬料
亞洲地區嘅漢堡包嘅做法同埋材料跟住不同嘅地區而異：一定會有切開嘅小圓麵包，入邊夾著各種嘅食材同醬料。

新型
菠蘿、豬肉漢堡扒、海鮮，雞扒等等唔同嘅選擇。
夏川里美

夏川里美（粵拼：haa6 cyun1 lei5 mei5，日文：夏川りみ，1973年10月9號—），係日本女性流行音樂歌手，喺沖繩石垣出世，1988年出道，之後喺日本、中國內地同中國台灣都受到歡迎。
子嬰

子嬰（？—前206年1月），全名嬴子嬰，史稱秦王子嬰，是秦代末代皇帝，在秦二世胡亥被殺後被丞相趙高安排繼位，最後被攻入咸陽的項羽，在位只有46天。
王耀宏

王耀宏（Ivan Wong，2003年3月20號—），藝名Meaning，係香港男藝人，曾參加校花校草2022攞到校草第七名，之後拍過一啲廣告。佢2024年參加ViuTV戲劇選秀真人騷《選角》入圍男演員最後四強。
廈村路

廈村路（英文：Ha Tsuen Road），俗名木人巷，係香港一條街道，喺新界元朗區廈村，東面係田廈路近住新屋村同李屋村之間，西面連接港深西部公路（十號幹線）廈村交匯處，沿途有好多貨櫃場，全長約莫1.4公里。
廈村路與可以經廈村交匯處去港深西部公路，係來往深圳灣口岸同天水圍最直接嘅路。公共交通服務方面，家下得新界區專線小巴618線行經。
佢係一條大爛路，因為兩邊都有貨櫃場，又可以上到港深西部公路，每日都有大量貨櫃車使用，所以路面多處都裂開、下陷，維修完好快又爛過。用呢條路嘅司機同乘客可以有特別嘅乘坐體驗。
賽馬會摩星嶺青年旅舍

賽馬會摩星嶺青年旅舍（英文：Jockey Club Mt. Davis Youth Hostel ），一般叫摩星嶺青年旅舍，香港青年旅舍之一，位處香港島摩星嶺，近山頂，地址摩星嶺徑一百二十三號，山下望得見東博寮海峽與青洲口。一九八一年落成，二〇一二年曾重建，九月廿八號再開業。旅舍歸香港青年旅舍協會。今牀位一百二十八張，分為男、女宿舍、雙人房、海景雙人房、四人同六人房。各舍地下有活動室，休憩室。西面有觀景臺，二百七十度無遮擋，客人望得見香港西面諸洲。有燒烤場，又有停車場，以及露營地方。

史
駐港英軍曾守摩星嶺，建要塞炮台，旅舍原本為摩星嶺炮台遺址，大門對面，香港保衛戰時，駐守軍人用膳地方。戰後撤走設施。
一九八一年，摩星嶺青年旅舍落成同開幕。二〇〇〇年，旅舍添加新翼。二〇一二年八月一號，香港賽馬會資助九百五十萬港圓，重建旅舍，參考澳洲雪梨海港青年旅舍，賽馬會摩星嶺青年旅舍試業。九月廿八號，正式開張。配合附近古迹建築，賽馬會摩星嶺青年旅舍，含炮台等元素，空地的擺藝術品，包括彷大炮形狀藝術品，住客可以在昔日炮台口之下，欣賞廣闊海景，與其他宿友交流；宿舍牆上有告示板，簡介第二次世界大戰時香港保衛戰，瞭解香港史；活動室，大炮圖隱含一列牆櫃之中。此外，旅舍發售古迹徑地圖，以助文物旅遊等。

房
旅舍以四人房同六人房為主，另外兩間可以觀賞海景二人房；全旅舍房三十三間，牀位一百二十八張。
摩星嶺青年旅舍外貌
多用途活動室
6人房間/床位
自助廚房及房間

旅客來源
香港青年旅舍協會總幹事曾凱琪所講，二〇一二年八月一號起，試業近兩個月，中國大陸遊客佔咗三成，歐美遊客佔咗三成，其餘香港本地團體租用；整體入住率約八成。預計每年可吸引逾三萬旅客入住。旅客類型有所轉變，中國大陸遊客，由數年前約兩成，增加至近兩年約三成。之不過，成立青年旅舍目標，係畀國際旅客互相交流，唔會偏重中國大陸或者外國遊客，若果中國大陸遊客比例過多，會適當調整。

交通
免費穿梭巴士，由香港青年旅舍協會所提供，來往港鐵堅尼地城站及青年旅舍。
巴士：城巴5B、43M、971、A10
小巴：54號綠色專線小巴